IHL อัพไซด์ไม่มาก เก็งกำไรช่วงอ่อนตัวต้นทุนหนังดีขึ้น ช่วงที่เหลือของปีฟื้นได้
IHL ช่วงที่เหลือของปีฟื้นได้หลังต้นทุนหนังใหม่ปรับตัวลง แต่อัพไซด์เหลือน้อยจากราคาเป้าหมาย โบรกฯแนะแค่เก็งกำไรช่วงอ่อนตัว
31 ส.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (31 ส.ค.) ว่า บริษัท อินเตอร์ไฮด์ จำกัด (มหาชน) หรือ IHL มีผลประกอบการไตรมาส 2/58 ที่น่าผิดหวังมีกำไรที่ทรุดลงเหลือเพียง 10 ล้านบาท ลดลง 85% จากไตรมาสก่อน และลดลง 74% จากไตรมาสเดียวกันในปีก่อน โดยได้รับผลกระทบสำคัญจากต้นทุนหนังที่ปรับเพิ่มขึ้น
ขณะที่แนวโน้มในช่วงเหลือของปีคาดจะฟื้นตัวดีขึ้นจากต้นทุนหนังใหม่ที่ปรับลดลง และ IHL ยังได้รับคำสั่งซื้อใหม่ธุรกิจฟอกย้อม ทำให้มีการลงทุนซื้อที่ดินเพิ่ม ฝ่ายวิจัยปรับลดคาดการณ์กำไรปีนี้ลง อย่างไรก็ตามปีหน้าคาดจะกลับมาเติบโตใหม่ ด้านราคาหุ้นปัจจุบันใกล้เป้าหมาย 7.50 บาทมีอัพไซด์ไม่มากนัก คงแนะนำ TRADING BUY เมื่ออ่อนตัว
 
อ่านต่อ…